**Lăsaţi-mă să ard**

*Costel Zăgan*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Îmi pare rău dar nu e primăvară

îmi pare rău aceasta nu-i părere

cu brazde scriem viaţa pe la ţară

şi grâul se coace prin cădere

Îmi pare rău aceasta nu-i părere

îmi pare rău indiferenţa e chiar ură

când trântorii îşi fac averi de miere

tăcerii un căluş îi pun în gură

Îmi pare rău indiferenţa e chiar ură

cu brazde scriem viaţa pe la ţară

s-au intergrat şi arta şi ţăranul în natură

cu ce cuvinte totuşi nu se ară

Îmi pare rău mi-asum părerea

că-n brazdă-i laptele şi mierea

rondel de Costel Zăgan din Cezeisme II